《示王侑翁二首 其一》
宋代·陈著

垂髫已解吟，髣髴学何阴。暗动梅窗喜，遥传桂种心。

染声毋市井，近拙要山林。耄矣不成句，中閒意自深。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。